চট্টগ্রাম অফিস জানায়, নগরীর বাটালী রোড এলাকা থেকে গত শুক্রবার রাতে ১০ জন বিএনপি নেতাকর্মীকে গ্রেফতার করেছে পুলিশ। কোতোয়ালী থানার ডিউটি অফিসার জানান, গত ৫ জুন বিএনপির ডাকা হরতালের পরের দিন বিএনপির নগর কার্যালয় নাসিমন ভবনের সামনে পুলিশের সাথে বিএনপির সংঘর্ষ হয়। এতে ব্যাপক ভাংচুর ও অগ্নি সংযোগের ঘটনা ঘটে। এ ব্যাপারে পুলিশের দায়ের করা মামলায় গ্রেপ্তারকৃতরা আসামি বলে পুলিশ জানায়।